ભારતીય કોર્પોરેટ જગત ઇચ્છે છે કે અમેરિકા અને યુરોપની જેમ ભારતીય કૃષિનું કોર્પોરેટકરણ કરી દેવામાં આવે. જો ખેડૂતો ખેતીથી દૂર થશે તો દેશના 60 કરોડ લોકોનું શું થશે એ અંગે કોઇ વિચાર કરી રહ્યા નથી. દેશની 60 ટકા વસતી ખેતીમાંથી રોજગારી મેળવે છે. ખેતી બંધ થશે તો આ લોકોને રોજગારી ક્યાંથી મળશે તે વિકરાળ પ્રશ્ન દેશ સામે ઉભો થશે. ભારતમાં 2004થી 2009 વચ્ચે વિકાસ દર 9 ટકા હતો ત્યારે 140 લાખ લોકોએ ખેતી છોડી દીધી હતી. તે સામે ઉત્પાદન ક્ષેત્રમાં માત્ર 53 લાખ લોકોને રોજગારી મળી હતી. બાકીના લોકો બેકાર રહ્યા હતા.